b'\n_START_ARTICLE_\nRashard Lewis\n_START_SECTION_\nSeattle SuperSonics\n_START_PARAGRAPH_\nUnato\xc4\x8d ponudama brojnih sveu\xc4\x8dili\xc5\xa1ta, Lewis se odlu\xc4\x8dio prijaviti na NBA draft 1998. Izabran je kao 32. izbor od strane Seattle SuperSonicsa. Imao je solidnu karijeru i izborio je nastup na dvije All-Star utakmice 2005. i 2009. 2001. godine izabran je za sudjelovanje na Godwill Games kao \xc4\x8dlan reprezentacije SAD-a gdje su osvojili zlatnu medalju. Lewis dr\xc5\xbei rekord fran\xc5\xa1ize Sonicsa po broju postignutih trica sa 918.\n_START_SECTION_\nOrlando Magic\n_START_PARAGRAPH_\nNakon devet odigranih sezona sa Sonicsima, Lewis se pridru\xc5\xbeio Orlandu. Potpisao je \xc5\xa1estogodi\xc5\xa1nji ugovor sa Magicsima vrijedan 118 milijuna ameri\xc4\x8dkih dolara. Prvu sezonu sa Magicsima Lewis je odigrao na poziciji krilnog centra ali to nije nimalo utjecalo na njegov postotak sa linije tri poena. Bio je klju\xc4\x8dan igra\xc4\x8d mom\xc4\x8dadi Magicsa u doigravanju pogotovo u drugom krugu i utakmici sa Pistonsima u kojoj je postigao 33 poena. Doigravanje je zavr\xc5\xa1io kao najbolji strijelac Magicsa i ostvario je najbolje brojke u poenima, skokovima i asistencijama. Tijekom sezone 2008./09. Lewis je bio drugi strijelac Magicsa i igrao je fantasti\xc4\x8dno. Time je i izborio nastup na All-Star utakmici 2009. Tijekom doigravanja 2009. Lewis je pogodio pobjedni\xc4\x8dki \xc5\xa1ut u utakmici finala Isto\xc4\x8dne konferencije protiv Cleveland Cavaliersa. Poslije utakmice tvrdio je da mu je to bio najva\xc5\xbeniji \xc5\xa1ut u karijeri. Magicsi su dobili tu seriju i kasnije izgubili u NBA finalu od Los Angeles Lakersa rezultatom 4-1. Tijekom svoje 10-godi\xc5\xa1nje karijere Lewis ima prosjek od 16.8 poena. Najve\xc4\x87i prosjek poena od 22.4 poena imao je u sezoni 2006./07. U predsezoni 2009., Lewis suspendiran je od strane NBA lige nakon \xc5\xa1to je pao na doping testu. Zbog toga \xc4\x87e propustit prvih deset utakmica nove sezone \xc5\xa1to je kazna koju igra\xc4\x8d dobiva za prvi prekr\xc5\xa1aj ovakvog tipa. Lewis je prema vlastitim rije\xc4\x8dima posve slu\xc4\x8dajno konzumirao prehrambeno sredstvo koje u svom kemijskom sastavu sadr\xc5\xbei element testosterona.'